Oskar Hasselknippe

Oskar Hasselknippe (født 18. januar 1911 på Biri, død 4. juli 2001) var en norsk pressemann og motstandsmann. Han er mest kjent som ansvarlig redaktør i VG fra 1953 til han gikk av med pensjon i 1978. Han er den lengstsittende redaktøren i avisens historie.

Hasselknippe startet sin journalistiske karriere i avisen Velgeren på Gjøvik i 1931. Senere jobbet han i Ringerikes Blad der han var redaksjonssekretær ved krigsutbruddet i 1940. Han begynte i VG allerede ved oppstarten i 1945. Han var reportasjesjef før han ble ansvarlig redaktør. Som pressemann var han svært opptatt av teknologiske nyvinninger. Dette kom til uttrykk både i VGs spalter, og ved den produksjonsmessige utviklingen i avisen. Han sto i spissen for avisen da den la om til tabloidformatet i 1963.

Under andre verdenskrig var Hasselknippe distriktssjef for Milorg på Ringerike, Hadeland og Hallingdal. Han hadde militær bakgrunn fra Luftforsvaret, der han var kaptein.

Bibliografi 
 Olav Selvaag – Mannen med idéene (biografi 1982)
 Slik ble VG til (1985)

Eksterne lenker 
 Oskar Hasselknippe i Norsk biografisk leksikon
 Oskar Hasselknippe i Lokalhistoriewiki
 Nekrolog i VG

Redaktører for Verdens Gang
Journalister i norske lokalaviser
Medlemmer av Milorg
Personer fra Gjøvik kommune
Fødsler i 1911
Dødsfall i 2001